Utamaduni wa Burkina Faso

Utamaduni wa Burkina Faso uliopo katika ukanda wa Afrika Magharibi unajulikana pia kama utamaduni wa Burkinabè.

Vipengele viwili muhimu vya utamaduni wa Burkina Faso (zamani ikiitwa Volta ya Juu) ni umahiri wao wa kucheza ngoma na vinyago vya asili. Kinyago hutumiwa kwa ajili ya shughuli za kitamaduni za kafara kwa miungu na roho za wanyama vijijini. Ngoma za asili hutumika kuonesha hamu ya wanavijiji kupata baraka kutoka kwa mizimu.

 Fasihi 

Fasihi ya Burkina Faso inatokana na masimulizi ya jadi kwa njia ya mdomo, ambapo bado yana nafasi kubwa mno nchini humo. Mnamo mwaka 1934, wakati wa ukoloni wa Ufaransa, Dim-Dolobsom Ouedraogo alichapisha Maximes, pensées et devinettes mossi, kitabu kilichokusanya historia ya simulizi ya watu wa Mossi. Baada ya uhuru miaka ya 1960, waandishi kama Nazi Boni na Roger Nikiema waliendeleza fasihi iliyoathiriwa na simulizi za kale. Miaka ya 1960 pia ilishuhudia ongezeko la waandishi wa tamthilia. Tangu miaka ya 1970, idadi ya waandishi imeongezeka zaidi nchini humo.

Mashairi ya majibizano yamekuwa yakipata umaarufu mkubwa kupitia kazi za Malika Ouattara.

 Tamthilia 

Tamthilia nchini Burkina Faso huunganisha uigizaji wa jadi wa Burkinabè na athari za kikoloni pamoja na juhudi za baada ya uhuru katika kuelimisha watu wa vijijini, na hivyo kuunda tamthilia ya kitaifa yenye upekee wake.

 Mapishi 

Mapishi ya Burkina Faso yanaendana sana na sehemu kubwa ya mapishi ya Afrika Magharibi, yakiegemea zaidi kwenye vyakula vya mtama, uwele, mchele, mahindi, karanga, viazi, maharage, mihogo na bamia.

 Sanaa 

Mbali na urithi tajiri wa sanaa ya jadi miongoni mwa makabila mbalimbali, kuna jamii kubwa ya wasanii, hasa katika mji mkuu Ouagadougou. Sehemu kubwa ya kazi za mikono huzalishwa kwa ajili ya sekta ya utalii. Tigoung Nonma ni shirika lililoanzishwa na wasanii wenye ulemavu kwa ajili ya kupata kipato endelevu kwa kuuza kazi zao.Our partners in Burkina Faso 

 Filamu 

Jukwaa la Popular Theatre mjini Ouagadougou ni kiini cha matukio ya kijamii na kitamaduni. Ouagadougou pia ni kituo kikuu cha filamu za Kiafrika, na huandaa tamasha la filamu la kila mwaka lijulikanalo kama FESPACO, linalovuta washiriki wa kimataifa. Pia, eneo la Laongo limegeuzwa kuwa uwanja wa sanaa ya miamba ambapo wasanii kutoka duniani hualikwa kuchonga sanamu moja kwa moja kwenye mawe ya graniti.Burkina Faso (2006b). Sculptures de Laongo Burkina Faso Retrieved 04/12/ 2006 from  Mtayarishaji maarufu Idrissa Ouedraogo anatokea hapa.

 Dini 

Serikali ya Burkina Faso ilikadiria katika sensa ya 1996 kuwa asilimia 60 ya watu ni Waislamu, wengi wao wakiwa Sunni, pamoja na wachache wa Shia na Sufi wa Tijaniyah au Salafi.International Religious Freedom Report 2007: Burkina Faso Pia kuna wafuasi wa Uislamu wa Ahmadiyya. Takriban asilimia 24 hufuata dini za jadi za Kiafrika, asilimia 17 ni Wakatoliki, na asilimia 3 ni Waprotestanti.

Kufikia mwaka 2019 ilikadiriwa Waislamu kuwa 63.8%, Wakristo kuwa 26.3% (Wakatoliki 20.1 na Waprotestanti 6.2%), huku wafuasi wa dini za jadi wamepungua hadi kuwa 9% tu.

Marejeo

Viungo vya nje
Art and oracle: African art and rituals of divination, an exhibition catalog from The Metropolitan Museum of Art (fully available online as PDF), which contains material on art from Burkina Faso

Jamii:Afrocrowd 2025
Jamii:Utamaduni wa Burkina Faso